Merlin & Nano: lokakuuta 2018
Ylökk agikisat 27.10.2018
Keksimme Reijan kanssa hauskan idean, että minä kisaan Ylöjärvellä sekä Nanon että Napin kanssa. Napinkin oli aika aloittaa kisaura :)
Siellä oli ykkösille 3 rataa, joten ilmoitin Napin ekalle hyppyradalle ja toiselle agiradalle. Ja Nanon ilmoitin samaiselle agiradalle ja viimeiselle agiradalle.
Nappi oli yllättävän hyvin kontaktissa, ainoa asia oli, että tuomari haittasi Napin mielestä menemistä ja sai keskittymisen herpaantumaan. Näin saimme 10 vp ja sijotuimme tällä tuloksella kolmannelle sijalle 😊
Tässä video radasta, valitettavasti laatu on heikko, kun Reija kuvasi screeniltä (varoiksi...)
Toinen rata oli agirata. Sekin olisi mennyt todennäköisesti virheettä ellei tuomarin sijainti olisi ollut Napin mielestä huono, pitihän sitä käydä vähän haukkumassa, että mitä sinä siinä olet 😉 Tulos oli jotain 22.... ja silläkin sijoituimme 3. sijalle eli ensinnäkin saimme Napin ihka ensimmäisillä kisaradoilla tuloksen ja sitten vielä molemmilla pääsimme palkinnoille! Hieno tyttö 😊
Sitten oli muutaman koiran jälkeen samainen rata Nanon kanssa. Kyllä se vähän hidasta menoa on, ja tulikin vähän yliaikaa ja sitten kepeiltä vitonen. Tällä tuloksella kuitenkin sijoituttiin 2. tilalle 😊
Nanon eka rata (tein suunnitelmasta poiketen ihan hölmöjä ohjausvirheitä...)
Sitten oli vuorossa vielä viimeinen agirata Nanon kanssa. Se oli oikein kiva rata ja meni virheettä, mutta tuli yli 4 s yliaikaa ja kyllä me hitaasti menimmekin... Mutta kuitenkin sijoitus taas 2.!
Nanon toinen video:
Summa summarum: 4 rataa joissa Nappi 2 x 3. sija ja Nano 2 x 2. sija ei yhtään huono päivä meillä!
Ja kun Reija on mukana, niin ei minua jännitä lainkaan niin paljon...
Ja sitten vielä olimme sopineet Nanon pennun tulevien ostajien kanssa hallille treffit, että pääsevät tutustumaan isiin ja sen siskoon. He tulivatkin juuri sopivasti niin, että näkivät ainakin osan meidän radasta. No, tulevat varmaan näkemään Nanon paljon nopeampanakin kuin tänään 😊
Oli tosi kiva tavata heitä, toivottavasti heille tulee pentu ja saamme pitää heihin yhteyksiä jatkossa!
Ja tosiaan juuri tähän aikaan meidän tietämättä, pennut olivatkin juuri syntyneet Mariannen hellässä hoivassa 💓💓💓 Tulen siis aina hyvin muistamaan päivän 27.10. !!!!
Lähettänyt Merja klo 18.08 Ei kommentteja:
Nanon ja Oodin pennut syntyivät 27.10.2018
Piti laittaa blogiin tässä vaiheessa vain Oodin röntgen kuva, joka otettiin torstaina ja siellähän näkyi 7 palleroista, jotka ell olikin merkinnyt F kirjaimella.
Mariannella oli tunne, että pentue taitaa syntyä jo aiemmin; laskettu aika oli 1.11. ja naurahti että kaipa ne sitten syntyy jo viikonlopulla, kun silloin ei ole saatavilla eläinlääkäriä... ja niinhän sitten alkoi lauantaina varhain kuulemma tapahtumaan.
💓Oodi synnytti lauantai aamupäivällä ihanat 4 pientä poikaa ja 3 isoa tyttöä 💓 Kaikki oli mennyt hyvin ja kaikki olivat terveitä ja alkoivat hanakasti syömään ja Oodi väsyneenäkin alkoi heti hyväksi äidiksi hoitaen pienokaisia 💓
Olen todella onnellinen ja liikuttunut, minun koirani on saanut ensimmäisen kerran jälkeläisiä!!!! Ihana Nanoseni tuli isäksi 💓
Nyt toivon hartaasti, että näistä pikkuisista kasvaisi terveitä kooikkereita rakastaviin koteihin ja toivon myös hartaasti, että saisin olla jotenkin niiden elämässä mukana tai seurata niiden elämää. Lisäksi annan kaiken tukeni harrastus- ym. 💓💓💓asioissa kuten totta kai Mariannekin tekee kasvattajana 😊
Kiitokset Marianne, että valitsit Nanon Oodin sulhoksi, tämä on ollut ihanaa aikaa.
Jännitystä ja iloa on ollut pari kuukautta:
- jännittävät hetket silloin kun Marianne soitteli että juoksut ovatkin jo alkaneet vaikka tämä piti tapahtua vasta tammi-helmikuussa
- miten astutus onnistuu - todella hienosti kävi kaikki ensikertalaisilta 😊
- onnistuiko astutus oikeaan aikaan, tuleeko masuun vauvoja - ultrassa näkyi kolme, mutta ell oli sanonut, että kyllä siellä enemmänkin on 😊
- röntgenin jännittäminen - ajatukset eivät oikein pysyneet työasioissa kun odottelin tietoa, miten meni ja mitä näkyi 😊ja SEITSEMÄN - Vau!!!
- koska synnytys alkaa, miten se sujuu, mitä sieltä putkahtaa - ja Marianne kokeneena kätilönä varmisti, että kaikki sujui hienosti...
Kaikki siis huipentui eiliseen päivään 27.10.2018 , jolloin pentuset tulivat 💓 Ja hauskasti sama määrä ja sukupuolijako kuin Nanon äidin Veldan ensimmäinen pentue 😊ja myös sama määrä kun Täpi synnytti pentueen, jossa syntyi Velda ja Merlin 😉
Täällä Nano-isi ja Nanon eno onnittelee tuoretta äitiä Oodia ja kasvattajaa 💓💓
Marianne oli yrittänyt minua kiinni, mutta olimme juuri silloin Ylöjärvellä kisaamassa, siitä kirjoitan sitten erikseen...
Lähettänyt Merja klo 8.58 Ei kommentteja:
Tiistaina kun meillä oli viimeiset jakson agitreenit TVA:n hallilla aloin miettimään, että enkö mä muka ole menossa mihinkään kisaamaan. Eurajoen kisojen ilmo oli mennyt jo ohi ja siinä illalla nukkumaan mennessä huomasin Ylökk kisat, joissa ilmo oli juuri umpeutumassa ja vielä pienet kisat. Kiireellä ilmot sisään ja niin oli päätetty, mitä seuraavana viikonloppuna teen 😅
Nanon kisat olivat lauantaina. Siellä oli tarjolla kolme kisaa, mutta ajattelin, että kyllä meille toisiksi kisoiksi riittää kaksi. Sitten yllättäen Marianne, Nanon tulevien jälkeläisten kasvattaja otti yhteyttä ja kyseli oltaisiinko tulossa käymään tässä ennenkuin hän rauhoittaa kodin tulevaa jännää tapahtumaa varten. Ja niin sovimme, että Reija tulee mukaan ja että ajamme Ylöjärveltä Marttilaan vierailulle.
Tuomarina oli Asko Jokinen, kisaajia medi ykkösissä oli 4. Oikein kiva rata oli ensimmäinen hyppyrata. En ymmärrä miten Nano meni hukkaan putken taakse ja ajattelin, että heti toisen esteen jälkeen tuli sitten hyl mutta suureksi yllätykseksi tuomari ei rokottanut tästä lainkaan ja vielä yllättävämpää oli, etä meillä oli jotain 14 s vielä aliaikaakin eli meidän ensimmäinen nolla!!! Ja sijoitus vielä 2. 😊
Toinen rata oli agirata. Siinä Nano aristeli (taas) keinua ja sitten yllättäen jopa pysähtyi kun ei olisi halunnut mennä puomia. Näihin meni sen verran aikaa, että meni yliajaksi muistaakseni jotain 0,49 s mutta oli muuten puhdas 0-rata!!! Ja vielä ainoa tulos neljästä koirasta eli voitettiin! Ihan mahtavaa!
Siis toisen kerran oltiin kisaamassa Nanon kanssa niin saldona eka hypynolla ja kisakirjamerkintä ja sitten voitto yliajalla ja Ylökk kisoihin 2 lahjakorttia :)
Tämän jälkeen lähdimme ajelemaan Marttilaan päin, pari tuntia se kesti.
Siellä oli odottamassa Marianne, Pentti ja koirat Oodi, Onneli ja Orson. Aivan ihania kooikkereita kaikki kolme ja voi että kun oli Oodin masu jo iso! Ihan oli liikuttavaa katsoa sitä pientä tyttökoiraa, jonka masussa on nyt Nanon jälkeläisiä 💗 Kiitoksia Marianne, että saimme käydä luonanne 😊
Oodi ja masu
Sunnuntaina lähdin kahdestaan Merlinin kanssa Ylöjärvelle kisoihin. Siellä tuli 2 x hyl ja vieläkin on huono omatunto siitä, etten ollut huomannut Merlinin kanssa treenata noin paljon pidempää pituutta. Eka radalla Melrin kaatoi kaksi viimeistä osaa ja pelästyin että satuttiko. Onneksi ei ja sitten toisella radalla ymmärsi hypätä pitemmälle. Oli radat vaikeita kyllä muillekin kuin meille. Tuomarina Asko Jokinen.
Välillä unohtuu kirjoittaa tärkeitä asioita blogiin, kun niitä on hehkutellut facebookissa.
Nyt kuitenkin on aika kirjoittaa itselle ainutkertaisesta asiasta tännekin jatkoa nimittäin sain syyskuun lopulla kuulla että Oodin masusta löytyi ultrassa vauvoja! Kuinka ihana juttu, ihka ensimmäisen kerran minun koiralleni tulee jälkeläisiä 💓
Tässä Oodin ultrakuva:
Siellä näkyi ainakin kolme pikkuista 😄Eli kaikkien onneksi astutus onnistui hienosti!
Tänään Marianne lähetti minulle oikein hellyttävän kuvan Oodin kasvavasta masusta:
Siellä ne ihanat Nanon pennut nyt kasvavat ja vielä saadaan odotella ja jännätä, millaisia suloisuuksia sieltä sitten putkahtaa!
Nanolla ja Napilla kurssin viimeiset agitreenit
Nanolle on tullut oikein kivasti varmuutta menoon agilityssä kurssin edetessä.
Eilen pidettiin vimeisellä kerralla leikkimieliset ykkösten kisat.
Tässä Nanon rata:
Kentän perällä oli laitettu vähän huonosti putki niin tietysti Nano meni sinne ja tuli vähän ihmeissään takaisin kun olikin umpikuja.
Mutta Nano voitti kisan ja Nappi oli hienosti toinen. Napilla oli niin kovasti kiinnostavia hajuja pujottelussa mutta kun siitä pääsi yli, niin hienosti sekin meni pujottelun ja lopun rataa.
Koska Nano tuntuu kulkevan taas ihan innoissaan agikentällä niin piti taas kurkata kisoja. Harmillisesti Eurajoen kisoje ilmoittautuminen oli jo mennyt ohi (olisi ollut sinne 1,5 lahjakorttia) mutta sitten menin ja ilmoitin Nanon Ylöjärven kisoihin 13.10.
Merlininkin treenit olivat noiden treenien jälkeen ja vaikka radalla oli monta tosi vaikeaa kohtaa niin yllättävän hyvin se silti mentiin ja niinpä ilmoitin Merlininkin tuonne Ylöjärven kisoihin :) 14.10.